
Iepirkuma LVC 2025/111/PPP 
Potenciālajam kandidātam


Par iepirkuma LVC 2025/111/PPP nolikumu

VSIA “Latvijas Valsts ceļi” iepirkuma Nr. LVC 2025/111/PPP “Publiskās – privātās partnerības līgums par valsts galvenā autoceļa E67/A7 Rīga – Bauska – Lietuvas robeža (Grenctāle) posma no Ķekavas apvedceļa līdz Bauskai (Ārcei) pārbūves projekta 1. kārtas “Bauskas apvedceļš” projektēšanu, būvdarbiem, finansēšanu un uzturēšanu” (turpmāk - Iepirkums[footnoteRef:1]) Komisija 2026. gada 3. jūlijā Elektroniskajā iepirkumu sistēmā (EIS) saņēma Potenciālā Kandidāta jautājumu, uz kuru Iepirkuma Komisija sniedz šādu atbildi: [1:  Pasūtītāja atbildēs lietotajiem apzīmējumiem ar lielo sākuma burtu piemīt tāda pati nozīme un saturs, kāds tiem piešķirts Iepirkuma Kvalifikācijas Nolikumā (IKN), izņemot, ja šajā atbildes vēstulē konkrēti norādīts citādi.] 


Jautājums 

IKN H sadaļas 2.tabulā ailē “Tilta vai pārvada būvdarbi” norādīts:  
(…) Atsauces projekta kapitālieguldījumiem jauna tilta vai pārvada būvdarbu izpildē ir jāpārsniedz 10’000’000 EUR (desmit miljoni euro) bez PVN.
 Atsauces projektam:

(…) (c) jābūt pabeigtam pēdējo 10 (desmit) gadu laikā pirms Kvalifikācijas Dokumentu iesniegšanas dienas, kur „pabeigts“ attiecas uz dienu, kad atsauces projektā jaunā tilta vai satiksmes pārvada būvdarbi ir tikuši pabeigti un tilts vai satiksmes pārvads ir atvērts satiksmei.
Lūdzam Pasūtītāju precizēt Kvalifikācijas kritēriju "Tilta vai pārvada būvdarbi", kas attiecas uz Kandidāta pieredzi.

Minētajā kvalifikācijas kritērijā ir noteikts, ka Kandidātam jābūt pieredzei jauna tilta vai satiksmes pārvada būvdarbu izpildē, savukārt kvalifikācijas kritērijā attiecībā uz Tiltu būvdarbu vadītāja pieredzi Pasūtītājs ir tieši norādījis, ka par atbilstošu tiek uzskatīta pieredze jauna autotransporta satiksmei paredzēta tilta, satiksmes pārvada, viadukta vai estakādes būvdarbu vadīšanā.

Lūdzam Pasūtītāju apstiprināt, ka Kandidāts pareizi saprot, ka pieredzes prasībai "Tilta vai pārvada būvdarbi" atbilst arī atsauces projekts, kura ietvaros ir izbūvēts jauns viadukts vai estakāde, ja tie atbilst visām pārējām kvalifikācijas kritērijā noteiktajām prasībām (tai skaitā attiecībā uz kapitālieguldījumu apmēru, garumu, izpildes termiņu un pārējiem nosacījumiem).

 Atbilde uz jautājumu

Skaidrojam, ka IKN H sadaļas 2. tabulas “Tehniskās kompetences Kvalifikācijas Kritēriji” Kvalifikācijas Kritērija “Tilta vai pārvada būvdarbi” prasības attiecas uz jaunu tiltu vai satiksmes pārvadu, savukārt IKN 3. tabulas “Ekspertu Kvalifikācijas Kritēriji” Kvalifikācijas Kritēriju “Būvprojekta tiltu daļās vadītājs” un “Tiltu būvdarbu vadītājs” prasības attiecas uz jaunu tiltu, satiksmes pārvadu, viaduktu vai estakādi.

